**שירים לאילאיל – י'-את אינך יודעת...**

השיר נכתב ב- 1925 כשהמשורר היה בן 50. שירי האהבה של טשרינחובסקי היו חידוש בשירה העברית, מכיוון שהייתה בהם לשון חיה שמתארת רגשות. מדובר בשירים חושניים ומלאי חדוות חיים וכוח יצרי.

זהו השיר העשירי מתוך מחזור של 11 שירים שנכתבו לדמות אישה אהובה שהמשורר המציא לה שם: אילאיל. השירים נכתבו בזמנים שונים ובמקומות שונים, אבל כולם מוקדשים לאותה אהובה.

השיר מביע עצמה יצרית, חושניות, מגע מוחשי עם הטבע. עירוב של טבע ואהבה. בצורה של סונטה- שיר אהבה המוקדש לאילאיל.

צורת הביטוי בשיר מזכירה את "שיר השירים" אשר הם שירי אהבה, בתיאורים החמים אודות גופה ומראה של אהובתו. ניכרת בשיר השפעה תנכית ברורה.

שיר שמתאר אהבה גדולה, אך בתוכה נטועה הבעייתיות של אהבה זו, הקושי שיש בה, האהובה אינה שלו לחלוטין, יש כאן מעין משחק, היא שלו ולא שלו, היא נענית או קופאת. שוב חזרה לאותה אהבה לא ממומשת.

אותה אהבה אשר תמות עם תחילתה, אהבה לאישה נשואה שעל פי כללי המוסר אינה יכולה להתקיים.

טשרניחובסקי מאוהב באהבה, בתחושה של האהבה, בכמיהה לאהובה שהוא רוצה שתהיה שלו.

**בית 1:**

יפיפית = יופי רב, ייחודי.   
חמדת = דבר נאה ויקר שחומדים אותו.   
עזמה = אומץ, תוקף, עוז ורכות.

כרית = זרם מים, משבר גלים.

המשורר קורא בהתלהבות "את אינך יודעת מה מאוד יפיפית !". שורה זו חוזרת פעמיים בכל בית - בפתיחה ובסיום (לעתים בשנוי קל) זוהי אנפורה, חזרה לשם הדגשה.

המילה "יפיפית" היא מילה נדירה שמופיעה בתהילים מ"ה 3 ומוסבת על דוד המלך. כך מתאר המשורר את הייחודיות הנדירה של יופי אהובתו. הוא שיכור מאהבה, חוזר ומתבונן בה, ומתפעל מיופייה החושני וקסמה הנשי.

המבט הגברי סוקר את האשה מלמטה למעלה. עיני המשורר רואות יותר ממה שהשמלה מגלה, הוא עוקב אחרי הקו של צללית הגוף, רגליה הזקופות, חמדת השוקיים.

לאשה כח קסום ומסתורי שמתואר על ידי ניגודים. העוז והתקיפות למול הרוך, הגנדרנות למול היופי הטבעי שיש בו צניעות. הקסם בלתי נתפס, מתגלה ומסתתר, כמו עקבותיה של בתולת הים ("בת גלים") על החול הרטוב שנשטף לאחר משבר גלים (השפל בים), כך האהובה היא כמו אלילה על אנושית,  והמשורר מעריץ אותה.

טשרניחובסקי יוצר לנו תמונה לגבי גופה של אהובתו שהוא כמו בת הגלים על תל של חול, לאחר שינויי הגאות והשפל.

סקירה שמתחילה מרגליה כלפי מעלה.

**כרית-**גאות ושפל בחוף הים, דרך הבחירה במילה זו מביע הדובר את בעייתיות האהבה, שהיא שלו ולא שלו.

**עזמה ורך –** כח ורכות, תקבולת מנוגדת

**בגנדרות ובחן** – תקבולת משלימה / נרדפת

**בית 2:**

המשורר מתאר את עיני האהובה היפות כמו צורת שקדים מעוצבים ("חצובים"), צורתן מלוכסנת כלפי מעלה כמו גלי ים מתרוממים  ) "כרום ים"), וכשעיני השקד נפקחות הן נראות כמו מי שנשבה בקסם המסתורין הקדום של העולם ("כשבויות סוד בראשית"). קול הגורל הנצחי קורא להיענות לקסם האהבה ("כעדים למסתרי גזרה בשפת עדי עד"). אולם, האהובה קפאה ולא נענתה לקול היצרים הקדומים המפעם בתוכה ומשתקף בעיניה השקדיות.

**עיניים כשני שקדים –** ביטוי מקראי, כמו גובהו של הים. אלו הן עיניים עמוקות אשר יודעות ושבויות בתוך סוד בראשית, סוד עתיק ורב שנים, ייתכן וכוונתו היא לסיפור אדם וחווה. עיניים עם עומק, עם חיים.

עיניים אשר יודעות הרבה מעבר, מבינות שפה קדומה, עיניים עמוקות, רציניות, בעלות עומק.

עיניים אשר שמשו עדות לגזרה נסתרת בשפה עתיקה, מעין שפת קסמים אשר קוראת ומפתה אותך. ייתכן והכוונה היא לפיתוי של אותה אהבה בלתי ממומשת.

**מצד אחד יודעות ושבויות בתוך הסוד הבראשיתי של החיים ומאידך יודעות את מסתרי הגזרה, שהיא אינה יכולה להיות שלו כי היא אשת איש.**

בשפה העתיקה הזו, קוראים לך ומצווים עליך ומפתים אותך, אך את קפאת ולא ענית - לא נשבית עד הסוף בסוד הקסם. לא נענית עד הסוף, את עצרת את עצמך, לא נתת את עצמך עד הסוף

**בית 3:**

המשורר מרגיש אושר, ברגעים מסוימים היא כולה שלו, בסערת יצרים ללא מעצורים, כח הקסם הנשי מתגלה בכפל הניגודים שבו, שאינו חדל להפתיע

"את תפוסה ולא תפוסה, ביד ולא ביד..."

ביחסים ביניהם יש שובבות למול עוצמה פראית, המשורר כובש אותה אך היא גם חופשייה, היא בוערת כמו ניצוץ אש אך גם רכה כמו אפרוח.

**באשרי-**כאשר את כולך שלי, ברגעים הבודדים שאת נענית לי, עד הסוף ואת כולך שלי, ואני לא מתחלק בך עם אחר

**משובה-**בצחוק, בקלות דעת ובסערה עם כוח פראי – תקבולת מנוגדת

**את תפוסה ולא תפוסה –** את איתי ולא איתי, נכבשת מצד אחד וחופשייה מצד שני, כמו ניצוץ מתוך אש, שנדלק אך נשאר חופשי.

**כמו אפרוח קטן, סיס-ציפור** - אפרוח שתכף יהפוך לציפור ויעוף...

משובה = שובבות, הוללות.

סיס = ציפור בעלת מעוף מהיר וקל.

**אמצעים  אמנותיים**

לשיר יש התנגנות פנימית שנוגעת בצמדי ניגודים שמניעים את החיים – גאות ושפל, כח ועדנה, התמסרות והסתגרות. הניגודיות מוטבעת בתוך הקסם הנשי ומשתקפתבצורתו החיצונית של השיר שנראה כמו גלי ים.

בשיר דימויים רבים, למשל **– "כעקבות בת גלים", חצובים כרום ים".** דימויים אלה מקשרים את השיר למסורת רומנטית שבה הים מסמל את סערות הרגש, עומק האהבה וקסם המסתורין שלה.

ניגודים היוצרים מתח ומסתורין.

**גלישות (פסיחות) –** יוצרות תחושה של זרימה ללא עצירה שדומה לחוויה המתוארת בשיר.   
לדוגמה: מה נפלא הקו / המרמז עד חמדת שוקייך

**חזרה –** כל בית פותח ומסיים כמעט באותו משפט, על מנת ליצור גורם מלכד, מסגרת שתהווה ניגוד לתוכן הספונטני של השיר.

**אנפורה –** חזרה על המילה "מה" על מנת להדגיש את רגשות ההתלהבות.

**אנפורה -  את אינך יודעת...**

**חריזה –** קיימת אך לא בכל הבתים . החזרה על השורה הראשונה יוצרת חרוז חוזר שפועם לאורך השיר כמו פעימת לב.